**Sajtóközlemény**

**A Hankook Tire nyilvánosságra hozta 2022. első negyedévének pénzügyi eredményeit**

* **Az előző év azonos időszakához képest (YoY) 10,8%-os emelkedést mutatva az értékesítés árbevétele elérte az 1790,6 milliárd KRW-t (1323,9 millió EUR). A növekedés fő motorja a nagy átmérőjű gumiabroncsok értékesítése volt.**
* **A világban uralkodó bizonytalan gazdasági környezet hatással volt a vállalat üzemi eredményére is, amely az előző év azonos időszakához viszonyítva (YoY) 32,2%kal, 126,0 milliárd KRW-re (93,1 millió EUR) csökkent.**
* **A Hankook piacvezető szerepre tör az elektromosjárművek szegmensében, az első, kifejezetten elektromos járművekhez tervezett gumiabroncscsaláddal, az iON-nal.**

**Szöul, Korea / Neu-Isenburg, Németország, 2022. május 16. –** A gumiabroncsgyártó Hankook Tire nyilvánosságra hozta 2022. első negyedévének pénzügyi eredményeit. A vállalat 1790,6 milliárd KRW (1323,9 millió EUR) konszolidált globális árbevételt és 126,0 milliárd KRW (93,1 millió EUR) üzemi eredményt ért el.

A világban uralkodó gazdasági bizonytalanság kihívásainak következtében 2022 első negyedévében az előző év azonos időszakához viszonyítva a vállalat üzemi eredménye 32,2 százalékos csökkenést mutatott. A visszaesés jelentős részben a globális ellátási láncok folyamatos zavaraira, az emelkedő nyersanyagárakra, a COVID-19 visszatérésére, valamint a geopolitikai tényezőkre és ezek elhúzódó utóhatásaira vezethető vissza.

Mindazonáltal a vállalat árbevétele – a hatékony árképzésnek és forgalmazási stratégiáknak köszönhetően – az előző év azonos időszakához képest (YoY) továbbra is nőtt – 10,8%-os mértékben. A növekedést főképpen a nagy átmérőjű (18 colos vagy nagyobb) személygépkocsi-abroncsok értékesítése generálta, amely a vállalat teljes árbevételéből 39,0%-ot tett ki . Ez 1,3 százalékpottal magasabb az előző év azonos időszakához képest. Az árbevétel-növekedésben területileg Korea, Kína és Európa játszották a főszerepet. A nagy átmérőjű személygépkocsi-abroncsok kínai értékesítése 8,6 százalékpontos növekedést mutatva 49,1% volt, míg a koreai és az európai piacok 2,3 illetve 0,9 százalékponttal erősödtek. Az USA piaca szintén kiegyensúlyozott növekedést mutatott az első negyedévben.

Mindeközben a nyári gumiabroncsok teljesítménytesztjei során a neves autós magazinok továbbra is elismeréssel adóztak a Hankook termék ek minőségének. Az Auto Bild, Európa legrangosabb autós magazinja a Hankook Tire teljesen új Ventus Prime 4 abroncsát a legelismerőbb, „mintaszerű“ jelzővel illette. A 18 colos Ventus S1 evo 3 SUV szintén tesztgyőztesként végzett, és szintén „mintaszerű“ minősítést kapott Európa legnagyobb terepjárós magazinjától, az Auto Bild Allrad-tól.

A Hankook tovább bővíti a prémium autógyártók legjelentősebb modelljeihez és elektromos járműveihez gyártott eredetifelszerelés-portfólióját (OE). Az év első felében a vállalat megkezdte az OE gumiabroncsok beszállítását a BMW legelső négyajtós, teljesen elektromos Gran Coupe-jához, a BMW i4-hez, és a Mercedes Benz luxus S-osztályú négyajtós modelljéhez.

Ezenkívül a Hankook bemutatta első olyan abroncscsaládját, amelyet kifejezetten a nagyteljesítményű, prémium elektromos járművekhez terveztek. Az iOn (ejtsd: ‚ájon‘) termékek három kivitelben lesznek elérhetők: nyári, téli és négyévszakos. Az iOn májustól jelenik meg a piacon, először Európában, majd augusztustól világszerte, más piacokon is megvásárolható lesz.

A Hankook Tire célja, hogy idén két számjegyű növekedést érjen el, és a nagy átmérőjű abroncsok értékesítési arányát a személygépjármű-abroncsok teljes értékesítési volumenében 42 százalékra növelje. A Hankook fokozottan összpontosít arra, hogy vezető szerepet töltsön be az elektromosjármű-szegmensben, erősítse együttműködését a vezető járműgyártókkal, és forgalmazói hálózatát bővítve növelje árbevételét.

**2022. I. negyedéves konszolidált pénzügyi eredmények**

|  |  |  |  |
| --- | --- | --- | --- |
| **(Mértékegység: milliárd KRW)** | **Q1 FY 2021** | **Q4 FY 2021** | **Q1 FY 2022** |
| **Árbevétel** | **1 616,8** | **1 888,4** | **1 790,6** |
| **Üzemi eredmény** | **186,0** | **88,3** | **126,0** |

|  |  |  |  |
| --- | --- | --- | --- |
| **(Mértékegység: millió USD)** | **Q1 FY 2021** | **Q4 FY 2021** | **Q1 FY 2022** |
| **Árbevétel** | **1 451,2** | **1 596,0** | **1 486,0** |
| **Üzemi eredmény** | **166,9** | **74,6** | **104,5** |

|  |  |  |  |
| --- | --- | --- | --- |
| **(Mértékegység: millió EUR)** | **Q1 FY 2021** | **Q4 FY 2021** | **Q1 FY 2022** |
| **Árbevétel** | **1 204,2** | **1 396,2** | **1 323,9** |
| **Üzemi eredmény** | **138,5** | **65,2** | **93,1** |

***\*Árfolyamok:***

|  |  |  |  |
| --- | --- | --- | --- |
|  | **Q1 FY 2021** | **Q4 FY 2021** | **Q1 FY 2022** |
| **USD / KRW** | **1 114,05** | **1 183,17** | **1 204,95** |
| **EUR / KRW** | **1 342,62** | **1 352,51** | **1 352,44** |

*(MEGJEGYZÉS: Átlagos árfolyamok az adott éves időszakra, a Korea Exchange Banktól lekérve)*

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A vállalat globális bevételének kb. 34 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is.

A Hankook Tire Magyarország Kft. rendelkezik az IATF 16949:2016. autóipari minőségirányítási, ISO 22301 üzletmenet-folytonossági és ISO 45001:2018. munkahelyi egészségvédelmi és biztonsági tanúsítványokkal. A Járműipar autóipari szakmai magazin valamint az Autószektor autós portál az Autós Nagykoalíció közreműködésével 2022-ben az “Év beszállítójának” választotta a magyarországi abroncsgyárat.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |
| --- |
| **Kapcsolat:****Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankookn.com+36-25/556-114 | **Pacsirszky Attila**kommunikációs szakértőpacsirszky@hankookn.com+36-25/556-091 | **Vercz Vivien**kommunikációs asszisztensvercz.vivien@hankookn.com+36-25/556-009 | **Tóth Alexandra**kommunikációs szakértőalexandra.toth@hankookn.com+36-25/556-096 |